ମହମ୍ମଦ ସାମୀଙ୍କ ଭାଇ କ୍ରିକେଟରେ କଲେ ଏହି ନୂଆ ରେକର୍ଡ, ସବୁଠୁ କମ ବଳରେ ଅର୍ଦ୍ଧଶତକ ଲଗେଇ ଟିମକୁ ଦେଲେ ବିଜୟ । ଦେଖନ୍ତୁ ଭିଡ଼ିଓ... - NITIDINA\nମହମ୍ମଦ ସାମୀଙ୍କ ଭାଇ କ୍ରିକେଟରେ କଲେ ଏହି ନୂଆ ରେକର୍ଡ, ସବୁଠୁ କମ ବଳରେ ଅର୍ଦ୍ଧଶତକ ଲଗେଇ ଟିମକୁ ଦେଲେ ବିଜୟ । ଦେଖନ୍ତୁ ଭିଡ଼ିଓ...\nଟିମ ଇଣ୍ଡିଆର ଦ୍ରୁତ ବୋଲର ମହମ୍ମଦ ସାମୀ ବର୍ତ୍ତମାନ ସମୟରେ ଭାରତର ମ୍ୟାଚ ୱିନର ମଧ୍ୟରୁ ଏକ ଅଟନ୍ତି । ଗୋଟେ ପଟେ ବିରାଟ କୋହଲି ବ୍ୟାଟିଂ କରି ଟିମକୁ ଜିତେଇବାରେ ଓ ବୋଲିଂରେ ସାମୀଙ୍କ ସ୍ୱିଙ୍ଗ ଓ ସିମ ବିରୋଧୀ ଟିମକୁ ଧରାଶାୟୀ କରିଦିଏ । ଟେଷ୍ଟ କ୍ରିକେଟରେ ବିଗତ ୨ ବର୍ଷରେ ସାମୀଙ୍କ ବୋଲିଂ ଉଚ୍ଚ କୋଟିର ରହିଛି ।ଏବେ ସାମୀଙ୍କ ସାନ ଭାଇ ମହମ୍ମଦ କୈଫ ମଧ୍ୟ ଘରୋଇ କ୍ରିକେଟରେ ନିଜର ଜଲୱା ଦେଖେଇଛନ୍ତି । ସାମୀଙ୍କ ଭାଇ କୈଫ ଭଲ ଦ୍ରୁତ ବୋଲିଂ ସହ ବ୍ୟାଟିଂ କରିବାରେ ମଧ୍ୟ ଜଣାଶୁଣା ଅଟନ୍ତି । ସାମୀଙ୍କ ଛୋଟ ଭାଇ ଏବେ ବଙ୍ଗାଳ ଟି ୨୦ ରେ ଟାଉନ କ୍ଲବ ତରଫରୁ ଖେଳୁଛନ୍ତି । ମଙ୍ଗଳବାରକୁ ନିଜ ଧୂଆଁଧାର ବ୍ୟାଟିଂ ଜରିଆରେ ଟିମକୁ ରୋମାଞ୍ଚକ ବିଜୟ ଦେଇଛନ୍ତି । ମହମ୍ମଦ ସାମୀ ତାଙ୍କର ସାନ ଭାଇ କୈଫଙ୍କ ବ୍ୟାଟିଂର ଭିଡ଼ିଓକୁ ନିଜର ଟୁଇଟର ଏବଂ ଇନ୍ସଟାଗ୍ରାମ ଆକାଉଣ୍ଟରେ ସେୟାର କରିଛନ୍ତି ।\nସାମୀଙ୍କ ସାନ ଭାଇଙ୍କ ଧୂଆଁଧାର ବ୍ୟାଟିଂଃ\nବଙ୍ଗାଳ ଟି ୨୦ ଚ୍ୟାଲେଞ୍ଜ କାଳୀଘାଟ କ୍ଲବ ପ୍ରଥମେ ବ୍ୟାଟିଂ କରି ୨୦ ଓଭରରେ ୭ ୱିକେଟ ହରାଇ ୧୪୮ ରନ କରିଥିଲେ। ଲକ୍ଷ୍ୟର ପିଛା କରୁଥିବା ଟାଉନ କ୍ଲବର ବ୍ୟାଟିଂ କଷ୍ଟକର ଥିଲା । ୧୪ ଓଭର ପର୍ଯ୍ୟନ୍ତ ଟିମ ନିଜର ୭ ୱିକେଟ ୬୬ ରନ କରି ହରେଇଦେଇଥିଲା । ହେଲେ ଏହାପରେ ବିରୋଧୀ ଟିମଙ୍କ ଉପରେ ମହମ୍ମଦ କୈଫ ଭାରି ପଡ଼ିଥିଲେ । କୈଫ ଧୂଆଁଧାର ବ୍ୟାଟିଂ କରି ୨୪ ଟି ବଲରେ ୫୮ ରନ କରିଦେଲେ। ସେ ୪୮ ରନ ତ ଚୋୖକା ଓ ଛକାରେ କରିଦେଲେ । ଏହି ବ୍ୟାଟ୍ସମ୍ୟାନ ୬ଟି ଚୋୖକା ଓ ୪ଛକା ମାରିଥିଲେ। କେବଳ ଏତିକି ନୁହେଁ ବୋଲିଂରେ ମଧ୍ୟ ୪ ଓଭରରେ ୨୫ ରନ ଦେଇ ୧ ୱିକେଟ ନେଇଥିଲେ। ଏହି ପ୍ରଦର୍ଶନ ପାଇଁ ସାମୀଙ୍କ ଛୋଟ ଭାଇଙ୍କୁ ମ୍ୟାନ ଅଫ ଦ ମ୍ୟାଚ ଆୱାର୍ଡ ମିଳିଲା ।\nCongratulations ❤️❤️ Very proud of my brother for his all-round performance yesterday. His team was down and almost out but he smashed 58 from 24 balls to take them home. With the ball, he gave away only 25 from4overs and took 1 wicket pic.twitter.com/PQI7Mt1dQB\n -  Mohammad Shami (@MdShami11) November 25, 2020\nନିଜ ଛୋଟ ଭାଇର ଏହି ପ୍ରଦର୍ଶନକୁ ସାମୀ ନିଜ ଫ୍ୟାନ୍ସ ମାନଙ୍କ ସହ ସେୟାର କରିଛନ୍ତି । ସେ କୈଫଙ୍କ ଧୂଆଁଧାର ବ୍ୟାଟିଂ ଭିଡ଼ିଓକୁ ଇନ୍ସଟାଗ୍ରାମ ଆକାଉଣ୍ଟରେ ସେୟାର କରିଛନ୍ତି । କହିରଖୁଛୁ ମହମ୍ମଦ ସାମୀ ଲକଡାଉନ ସମୟରେ ଅମରୋହ ସ୍ଥିତ ନିଜ ଘରେ ବହୁତ ଟ୍ରେନିଂ କରିଥିଲେ ଓ ଏଥିରେ ତାଙ୍କ ଭାଇ ମହମ୍ମଦ କୈଫ ମଧ୍ୟ ସାମିଲ ଥିଲେ । ଦୁଇ ଭାଇ କ୍ଷେତ ରଙ୍ଗୀନ କରିବା ଛଡା ବହୁତ ଝାଳ ମଧ୍ଯ ବୁହାଇଥିଲେ । ଲକଡାଉନ ଦ୍ୱାରା କରିଥିବା ସେହି ପରିଶ୍ରମ ଏବେ ସଫଳତା ଆଣୁଛି ।\nTaggedbengle t20cricketIndian CricketMohammed KaifMohammed ShaminitidinaTwitter\nPrevious Article କ୍ରୀଡା ଜଗତ ପାଇଁ ଅତ୍ୟନ୍ତ ଦୁଖଦଃ ଖବର, ମହାନ ଫୁଟବଲ ଖେଳାଳି ମାରାଡୋନା ଆଉ ନାଁହାନ୍ତି ।\nNext Article ଲକଡାଉନ ପାଇଁ କେନ୍ଦ୍ରର ଆସିଲା ନୂଆ ଗାଇଡ଼ଲାଇନ, ଜାଣନ୍ତୁ ଗୃହ ମନ୍ତ୍ରାଳୟର ୧୦ ଟି ଜରୁରୀ ଗାଇଡ଼ଲାଇନ ।
